జేకే టైర్స్‌ చేతిలోకి బిర్లా టైర్స్‌!
- ఒప్పందం విలువ రూ.2000-2500 కోట్లు
          న్యూఢిల్లీ: దేశంలో మూడో అతిపెద్ద టైర్ల తయారీ సంస్థ జేకే టైర్స్‌ తమ ఉత్పత్తిని మరింత విస్తరించనుంది. తాజాగా సంస్థ బీకెే బిర్లాకు చెందిన కేసోరామ్‌ ఇండస్ట్రీస్‌ టైర ్ల(బిర్లా టైర్స్‌) తయారీ యూనిట్‌ను కొనుగోలు చేయనుంది. ఇందుకోసం జేకే టైర్స్‌ దాదాపు రూ.2000-2500 కోట్ల వరకు వెచ్చించనున్నట్లు సమాచారం. ఈ కొత్త యూనిట్‌ కొనుగోలు ఒక కొలిక్కి వస్తే భారత మార్కెట్లో జేకే టైర్స్‌ సంస్థ వాటా ప్రస్తుతం ఉన్న 16 శాతం నుంచి అయిదో స్థానానికి చేరనుంది. అదే సమయంలో మార్కెట్లో రెండో స్థానంలో ఉన్న అపోలో టైర్స్‌కు సమానంగా జేకే టైర్స్‌ ఎదగనుంది. ఈ కొనుగోలుకు సంబంధించిన అధికారిక ప్రకటన వచ్చే వారం వెలువడనున్నట్లు సమాచారం. ఇరుపక్షాలు చివరి నిమిషం చర్చల్లో నిమగమై ఉన్నట్లుగా ఈ వ్యవహారంతో సబంధం ఉన్న అధికారిక వర్గాలు తెలిపాయి. అయితే ఇందుకు సంబంధించిన సమాచారాన్ని వెల్లడించేందుకు రెండు సంస్థల ప్రతినిధులు నిరాకరిస్తున్నారు.
మీ స్నేహితులకు రికమెండ్ చెయ్యండి